《寒食维舟南浦孔阳王孙酌别》
明代·区大相

清时未得言逃禄，冷节何堪赋采蘋。高阁朱阑怀帝子，长堤碧草迟佳人。

莺花南浦舟中酒，冠盖东郊道上尘。行乐也知随处好，独怜分手过馀春。

作者简介：广东高明人，字用儒，号海目。区益子。善为文，下笔千言立就。万历十七年进士。初选庶吉士，累迁赞善、中允。掌制诰。居翰院十五年，与赵志皋、张位、沈一贯等有旧。赵等先后当国，大相皆引避不轻谒。后调南太仆寺丞，以疾归，卒。工诗词，皆严于格律，为明代岭南大家。有《太史集》、《图南集》、《濠上集》。